Publication: Magyar Közlöny
Issue: MK-2005-13 (Year: 2005, Number: 13)
Era: 2004-2010
Section: „A sorok pénzmosás megelõzésérõl és megakadályozásáról szóló 2003. évi XV. törvény végrehajtása hatásainak
Paragraph Index: 259

„A sorok pénzmosás megelõzésérõl és megakadályozásáról szóló 2003. évi XV. törvény végrehajtása hatásainak felmérését célozzák. Minden befektetési vállalkozásnak a törvény végrehajtására belsõ szabályzattal kell rendelkeznie. A jelentésben e szabályzat alapján lefolytatott eljárások keretében összegyûlt információkról kell adatot szolgáltatni. A sorokon a természetes személyekre és egyéb személyekre, valamint összesítve be kell mutatni a pénzmosás megelõzésérõl és megakadályozásáról szóló törvény elõírása szerint azonosított ügyfelek számát, a pénzmosással kapcsolatos bejelentésekre vonatkozóan azok számát, teljes összegét, a maximum összegeket. Ezenkívül be kell mutatni a befagyasztott követelések darabszámát, állományát. Az adatokat értelemszerûen – darabszámra vagy forintban – az adott negyedévre és az év elejétõl halmozott összegben egyaránt fel kell tüntetni. Az adatokat forintban kell megadni. A devizákat a bejelentés napjának MNB hivatalos devizaárfolyamán kell átszámítani. Ha az MNB az adott devizára nem jegyez devizaárfolyamot, akkor az árfolyamot az adott devizát kibocsátó ország jegybankja vagy jegybanki funkciókkal rendelkezõ intézménye által meghatározott hazai devizaárfolyam és az euró keresztárfolyamából kell átszámítani. Az ellenõrzési tevékenység érdekében negyedévente adatot kell szolgáltatni a pénzmosással kapcsolatos befejezett belsõ ellenõrzési vizsgálatok számáról (37C3). Meg kell adni a pénzmosási szabályzat utolsó módosításának dátumát is. A sorokhoz tartozó mezõk:

Source: https://magyarkozlony.hu/hivatalos-lapok/7cddbfca8ba99e6f270b11afd2d2375b24a9eafb/dokumentumok/d1230d4ac14ff94c573b83d45afbe05a4edc4361/letoltes